Musikantene kommer til byen

Musikantene kommer til byen er et skuespill og en barnebok av den norske forfatteren Thorbjørn Egner. Skuespillet ble skrevet sommeren 1967, og hadde premiere på Riksteatret 14. september 1967VG 8.8.1967. Fortellingen hadde tidligere blitt sendt som hørespill i Barnetimen. Bokversjonen ble utgitt i 1978, og en plateinnspilling med blant andre Egner selv og Per Asplin ble utgitt i 1993.

Syver og søstera Kari havner i unåde hos bonden fordi de heller vil spille musikk enn å gjøre gårdsarbeidet. De rømmer fra arbeidet, og sammen med landstrykeren Andersen og en desertert soldat danner de et orkester, og får etter hvert stilling som byorkester i den byen de havner i.

Med sin autoritetsskepsis traff stykket «tidsånden usedvanlig godt», med blomsterbarn og hippietid.Anders Heger. Egner, en dannelseshistorie. Cappelen Damm, 2012. ISBN 978-82-02-39997-9. Side 425

Stykket ble, i anledning Egners 100-årsdag, oppført på Den Norske Opera høsten 2012.operaen.no nrk.no, video

 Referanser 

Kategori:Norske barnebøker
Kategori:Norske skuespill
Kategori:Bøker fra 1978
Kategori:Verk av Thorbjørn Egner